**Goodyear esittelee uuden Ultra-High Performance –renkaan: Eagle F1 Asymmetric 3, Genevessä 2016**

* Menestyksekkään Eagle-tuoteperheen uusin lisäys: Goodyearin premium-tuote kasvaville UHP-markkinoille
* Vakiovarusteena premium-luokan autoissa
* 2,6 metriä lyhyempi jarrutusmatka märillä teillä 3 kilpailijan keskimääräiseen suorituskykyyn verrattuna[[1]](#footnote-1) auttaa pitämään auton hallinnassa
* 31 % parempi pinnan kulutuksenkestävyys verrattuna 3 kilpailijan keskimääräiseen suorituskykyyn ja 11 500 km lisää ajomatkaa[[2]](#footnote-2)

**Bryssel, Belgia, marraskuu 2015** – Goodyear esittelee uusimman kesärenkaansa Eagle F1 Asymmetric 3:n vuoden 2016 Geneven autonäyttelyssä. Tämä Ultra-High Performance -rengas tarjoaa 31 % paremman kulutuskestävyyden² ja lyhyemmän jarrutusmatkan kuivilla ja märillä teillä¹, mikä auttaa kuljettajia pitämään auton hallinnassaan ja nauttimaan ajomatkasta. Eagle-tuoteperheen testivoittojen ja OE-menestyksen myötä, mukaan lukien uusi Jaguar XF, tämä on Goodyearin premium-tason tuote, joka tarjoaa erinomaiset jarrutusominaisuudet, herkän käsittelyn ja hallittavuuden sekä kuivissa että märissä olosuhteissa.

Ultra High-Performance -segmentti on selvästi kasvava markkina[[3]](#footnote-3). Sen odotetaan kasvavan yli yhdeksällä miljoonalla yksiköllä, ja vuosittaisen kokonaiskasvun odotetaan olevan yli 3 % vuodesta 2015 vuoteen 2020³. Kasvua ajaa pääasiassa sellaisten keskisuurten, edustus-, suurten ja luksusautojen segmenttien automäärien kasvu, joihin asennetaan yhä useammin UHP-luokan renkaat[[4]](#footnote-4).

Uusi Eagle F1 Asymmetric 3 on täynnä uutta teknologiaa[[5]](#footnote-5). Active Braking -teknologia suurentaa kosketuspintaa ja parantaa pitoa jarrutettaessa, mikä lyhentää jarrutusmatkaa. Lisäksi uusi pitoa tehostava seos ja tahmeutta lisäävä liimahartsi tuottavat vahvemman pidon ja siten lyhentävät jarrutusmatkaa ja parantavat käsittelyä. Uusi vahvistettu rakenneteknologia tuottaa vahvemman, kevyen rakenteen, joka parantaa käsittelyä ja kaarreajosuorituskykyä, pinnan kulumiskestävyyttä ja polttoainetehokkuutta.

Riippumaton tutkimuslaitos DEKRA[[6]](#footnote-6) on testannut Eagle F1 Asymmetric 3:n. Tulosten mukaan sen pinnan kulutuskestävyys on erinomainen verrattuna muihin markkinoilla oleviin laaturenkaisiin. Itse asiassa testi osoitti, että Goodyear Eagle F1 Asymmetric 3 tarjoaa 11 500 km enemmän ajomatkaa (tai 31 % paremman kulutuskestävyyden) kolmen johtavan kilpailijan keskimääräiseen suorituskykyyn verrattuna.

Lisäksi Goodyearin tilaaman TÜV Südin riippumattoman vertailutestin[[7]](#footnote-7) tulokset osoittavat, että Eagle F1 Asymmetric 3:n jarrutusmatka on 2,6 metriä lyhyempi (9 % parempi suorituskyky) märillä teillä ja 1,3 metriä lyhyempi kuivilla teillä (4 % parempi suorituskyky) ja että sen märän kelin käsittelyominaisuudet ovat 4 % paremmat kolmen tärkeimmän kilpailijan keskimääräiseen suorituskykyyn verrattuna. Samat testitulokset osoittavat myös 10,9 % paremman vierintävastuksen kolmen testatun kilpailijan keskimääräiseen suorituskykyyn verrattuna. Tämä edustaa testattujen rengasmerkkien toiseksi parasta vierintävastusta[[8]](#footnote-8).

”Olemme hyvin iloisia siitä, että tämä rengas pärjää edelleen hyvin testeissä, etenkin vastikään tehdyssä DEKRAn testissä, joka vahvistaa parhaat ajokestävyystulokset”, sanoi Goodyearin EMEA-alueen kuluttajarenkaiden markkinointijohtaja Alexis Bortoluzzi. ”Siksi olemme hyvillämme siitä, että voimme esitellä tämän renkaan osastollamme Geneven autonäyttelyssä 2016.”

Uusi Goodyear Eagle F1 Asymmetric 3 on saatavilla 41 kokona 17–20 tuuman vanteille, ja mallistoa täydennetään suurimmalla osalla kokoja maaliskuuhun 2016 mennessä.

Lisätietoja Goodyearista Geneven autonäyttelyssä saa osastoltamme 2056 hallissa 2 ja osallistumalla Goodyearin tiedotustilaisuuteen klo 12.30 maaliskuun 1. päivänä.

Seuraa meitä tunnuksella @Goodyearpress

Tietoja Goodyearista   
Goodyear on yksi maailman suurimmista rengasvalmistajista. Sillä on noin 66 000 työntekijää ja se valmistaa tuotteita 49 tuotantolaitoksessa 22 maassa ympäri maailmaa. Sen kahdessa innovaatiokeskuksessa Akronissa Ohion osavaltiossa Yhdysvalloissa ja Colmar-Bergissä Luxemburgissa pyritään kehittämään huippuluokan tuotteita ja palveluita, jotka määrittävät alan teknologia- ja suorituskykystandardeja. Lisätietoja Goodyearista ja sen tuotteista on osoitteessa [www.goodyear.com/corporate](http://www.goodyear.com/corporate).

1. \* 2,6 metriä lyhyempi jarrutusmatka (9 % parempi suorituskyky) märillä teillä ja 1,3 metriä lyhyempi jarrutusmatka (4 % parempi suorituskyky) kuivilla teillä verrattuna UHP-segmentin tärkempien kilpailijoiden kolmen uusimman (testin ajankohtana saatavilla olevan) mallin (Michelin Pilot Sport 3, Bridgestone Potenza S001, Continental Sport Contact 5) keskimääräiseen suorituskykyyn. Testin suoritti TÜV SÜD Product Service GmbH syys-lokakuussa 2015. Testin tilasi Goodyear Dunlop, rengaskoko: 225/45 R17 91Y; testiauto: VW Golf; testipaikka: Mireval (FR), Papenburg (D) ja TÜV SÜD PS Garching (D); raportin nro 713066268. [↑](#footnote-ref-1)
2. Verrattuna tärkeimpien kilpailijoiden kolmen uusimman (testin ajankohtana saatavilla olevan) UHP-segmentin mallin (Michelin Pilot Sport 3, Bridgestone Potenza S001, Continental Sport Contact 5) keskimääräiseen suorituskykyyn. Testin suoritti DEKRA

   syys-lokakuussa 2015 Goodyear Dunlopin toimeksiannosta. Rengaskoko: 225/45 R17 91Y; testiauto: VW GOLF VII - 150 CV; testipaikat: maantie ja testirata FP01 testissä nro 2015-137 kuvatuissa testiolosuhteissa. [↑](#footnote-ref-2)
3. Lähde: Goodyear Dunlopin sisäinen ennuste [↑](#footnote-ref-3)
4. Lähde: HIS/ Global Insights, maaliskuu 2015 [↑](#footnote-ref-4)
5. Edeltäjäänsä verrattuna [↑](#footnote-ref-5)
6. Verrattuna tärkeimpien kilpailijoiden kolmen uusimman (testin ajankohtana saatavilla olevan) UHP-segmentin mallin (Michelin Pilot Sport 3, Bridgestone Potenza S001, Continental Sport Contact 5) keskimääräiseen suorituskykyyn. DEKRAn syys-lokakuussa 2015 Goodyear Dunlopin toimeksiannosta tekemä testi. Rengaskoko: 225/45 R17 91Y; testiauto: VW GOLF VII - 150 CV; testipaikat: maantie ja testirata FP01 testissä nro 2015-137 kuvatuissa testiolosuhteissa. [↑](#footnote-ref-6)
7. TÜV SÜD Product Service GmbH:n syys-lokakuussa 2015 Goodyear Dunlopin tilauksesta tekemä testi. Testattu kolmea pääkilpailijaa vastaan: Bridgestone Potzena S001, Michelin Pilot Sport 3 ja Continental SportContact 5, rengaskoko: 225/45 R17 91Y; testiauto: VW Golf; testipaikka: Mireval (FR), Papenburg (D) ja TÜV SÜD PS Garching (D); raportin nro 713066268. [↑](#footnote-ref-7)
8. Pisteet vierintävastuksesta: Continental Sport Contact 5 – 101,6; Goodyear Eagle F1 Asymmetric 3 – 100; johtavien kilpailijoiden keskiarvo – 89,1. Osa testistä määritetty edellä raportissa nro 713066268. [↑](#footnote-ref-8)